**VIERAILU KIERTOKAPULASSA**

Miksi Kiertokapula?

Valitsin elämänkatsomustiedon opintokäynnin kohteeksi paikallisen (Hyvinkää) jätteidenkäsittelylaitoksen, Kiertokapulan, koska sinne on suhteellisen helppoa tehdä opintokäynti ja se on lähellä. Lisäksi he ottavat mielellään vastaan oppilasryhmiä ja ovat tähän asti maksaneet bussimatkat. Vierailimme oman luokkani (5) kanssa Kiertokapulassa syyskuussa. Mielestäni vierailu Kiertokapulassa soveltuisi mainiosti myös elämänkatsomustiedon tunnille ja siten myös kaiken ikäisille oppilaille. Kestävä kehitys ja jätteiden käsittely otetaan usein itsestään selvänä asiana, mutta käytäntö osoittaa, että kaikki oppilaat eivät edes tiedä mitä jätteiden lajittelu on. Puhumattakaan miksi jätteitä pitää ylipäänsä lajitella.

Mikä on Kiertokapula?

Kiertokapula on siis Hyvinkäällä sijaitseva jätteidenkäsittelyalue, josta käytetään myös kansanomaisempaa nimitystä kaatopaikka. Hyvinkäälle ja Hämeenlinnaan, jossa toimii toinen samanlainen jätteidenkäsittelylaitos, toimitetaan yhteensä 17 kunnan kaikki jätteet. Edellä mainituissa kahdessa laitoksessa jätteet lajitellaan ja toimitetaan tarpeen mukaan edelleen käsiteltäviksi esimerkiksi ongelmajätelaitokseen ja metallihajottamoon. Osa jätteistä jää laitoksiin, jossa ne kompostoidaan (biojäte) tai kasataan keoiksi maatumaan (maatuva sekajäte). Tarkempia tietoja Kiertokapulasta löytyy linkistä:

http://www.kiertokapula.fi

OPINTOKÄYNTI

Ennen opintokäyntiä

Ennen varsinaista opintokäyntiä oppilaiden kanssa käydään keskustelua jätteistä ja lajittelusta, sekä aiheeseen liittyvistä eettisistä kysymyksistä. Keskustellaan siitä, miten koulussa ja kotona voidaan lajitella jätteitä (pahvin- ja paperinkeräys, biojäte, lasin- ja metallinkeräys, ongelmajäte) ja miten jätteiden määrää voitaisiin vähentää (esimerkiksi turhat pakkaukset, harkitseva kulutus). Hyvä lajitteluohje löytyy sivuilta http://www.kiertokapula.fi/Templates/laj-ohj.shtml . Mielestäni on tärkeää keskustella niistä jätteisiin liittyvistä asioista, jotka oikeasti koskettavat oppilaita, sillä liian kaukaa haetut esimerkit eivät vastaa tarkoitustaan. Erityisen tärkeää on keskustella siitä, miksi jätteitä lajitellaan ja käsitellään. Tällöin mukaan tulevat jätteisiin liittyvät eettiset kysymykset. Liikkeelle voidaan lähteä siitä, miten meillä kaikilla on ihan oikeasti huoli huomisesta, siitä mitä tahdomme jättää tuleville sukupolville. Esille voidaan myös ottaa turhan kulutuksen välttäminen. Lisäksi opettaja tuo esille mikä on jätelaki, ja miten se koskee kouluja ja koteja. Voidaan korostaa sitä, että jokainen ihminen voi osaltaan vaikuttaa jätteiden käsittelyyn. Lisäksi puhutaan kierrättämisestä ja jätteiden synnyn ehkäisystä. Keskustelun jälkeen oppilaat voivat tehdä aiheeseen liittyviä tehtäviä, joita löytyy Kiertokapulan omilta kotisivuilta http://www.kiertokapula.fi sekä Opetushallituksen sivuilta http://www.edu.fi/teemat/keke/teemat.html . Tietenkin asiaan perehtynyt opettaja voi myös itse tehdä aiheeseen liittyviä tehtäviä, etenkin jos internetin käyttö ei ole mahdollista oppituntien aikana. Lisäksi oppilaiden ikä tulee tehtävien annossa ottaa huomioon, sillä ensimmäisen luokan oppilaat eivät vielä osaa ehkä lukea ja kirjoittaa sujuvasti, jolloin tehtävät voisivat heillä olla etupäässä piirustustehtäviä. Ylempien luokan oppilailla tehtävät voivat olla paljon haastavampia. Oppilaiden vastauksia toivotaan lähetettävän myös Kiertokapulaan Hämeenlinnaan, jossa jäteneuvojat ottavat mielellään vastaan eri-ikäisten oppilaiden suorittamia tehtäviä. Parhaat vastaukset jopa palkitaan ja laitetaan kaikkien nähtäväksi Kiertokapulan omille internetsivuille.

Opintokäynnin aikana

Varsinainen opintokäynti kestää noin 45 minuuttia, jonka aikana oppilasryhmä kiertää Kiertokapulan alueella jäteneuvojan mukana. Jäteneuvoja kertoo Kiertokapulan toiminnasta ja vie oppilaat katsomaan aitoja jätekasoja. Kunkin kasan kohdalla pysähdytään ja kuunnellaan jäteneuvojan ohjeita. Oppilaat saavat myös kysyä omia kysymyksiään kun niitä tulee mieleen. Opintokäynti Kiertokapulassa ei varsinaisesti tarjoa mahdollisuutta oppilaiden omatoimiseen työskentelyyn, sillä alue on vaarallinen jätteiden ja jäteajoneuvojen vuoksi, mutta opintokäynnin jälkeen aiheesta voi saada paljonkin irti tekemällä erilaisia projekteja ym.

Opintokäynnin jälkeen

Opintokäynnin jälkeen jätteisiin liittyvistä kysymyksistä keskustellaan uudelleen ja oppilaat saavat esittää myös omia kysymyksiään. Tärkeää on käydä keskustelua siitä, millaisen maapallon me haluamme tuleville sukupolville jättää. Esille otetaan myös se, että jokainen yksilö voi omalta osaltaan vaikuttaa jätteiden määrään. Tässä vaiheessa on tärkeä listata konkreettisia asioita, joiden mukaan toimimalla oppilaatkin voivat vähentää kulutusta. Esimerkkeinä voisi mainita, että yksi paperipyyhe riittää käsien kuivaamiseen ja muovipussia ei aina tarvitse ottaa varsinkaan pienten ostosten yhteydessä. Opettaja voisi demonstroida luokassa tilanteen, jossa jokainen koulun oppilas ottaa kaksi paperipyyhettä tai shoppailija ottaa kaupassa jokaiseen pieneen tavaraan uuden muovipussin.

Oppilaat voivat tehdä myös hauskoja tehtäviä luokassa. Hauska idea oppitunnille on mielestäni esimerkiksi tavaroiden kierrätys, jossa oppilaat saavat tuoda jonkin oman tarpeettoman tavaran kouluun. Koulussa jokainen oppilas voi ottaa tavaroiden joukosta itselleen sellaisen tavaran, jota todella tarvitsee. Ylimääräiset tavarat voidaan lahjoittaa vaikkapa kirpputorille.

JAKSON TOTEUTUS JA AJANKÄYTTÖ

Olen suunnitellut opintokäynnin siltä pohjalta, että Elämänkatsomustiedon ryhmässä on kaikkien luokkatasojen oppilaita. Omassa koulussani toimitaan näin, joten siitä syystä halusin suunnitella opintokäynnin todellisen tilanteen mukaisesti. Elämänkatsomustietoa opiskelee kaksi tuntia viikossa luokkatasot 1, 5 ja 6, muut luokkatasot yhden tunnin. Kahden viikkotunnin oppilaille tulee hieman syvällisempi jakso aiheesta, ja viides- ja kuudesluokkalaiset voisivat toisella tunnillaan auttaa ekaluokkalaisia tehtävien teossa, sekä tehdä omia projektejaan ym.

Vierailu Kiertokapulassa nostaa esiin moniakin eettisiä kysymyksiä, jotka sopivat kestävän kehityksen ja luonnon sekä ympäristön tulevaisuuden pohdintoihin. Kuudesluokkalaisten kanssa voidaan pohdintaa syventää ympäristöetiikkaan ja yksilön ja yhteisön vastuuseen. Ennen opintokäyntiä aiheeseen tutustumiseen voidaan käyttää 2-4 tuntia, varsinainen opintokäynti vie 2 tuntia ja opintokäynnin jälkeiseen työhön voisi käyttää ainakin 2-4 tuntia. Tämä opintokokonaisuus voisi olla hieman muita laajempi. Hyödyksi kannattaa käyttää valmiita tehtäviä, joita löytyy www-sivuilta. Suunnittelisin oppitunnit niin, että yhteisen keskustelun jälkeen jokaisella luokkatasolla on omat tehtävät, joita he itsenäisesti tekevät.

Omia mietteitä opintokäynnistä

Jo Kiertokapulassa vierailleena tiedän, ettei ”kaatopaikalla” käynti ole välttämättä oppilaiden Top-10 listalla, mutta siitä huolimatta tämän tapainen opintokäynti on hyvä pitää ohjelmassa. Mielestäni käynti Kiertokapulassa tulisi olla pakollinen kaikille oppilaille! Se, että konkreettisesti näkee, mitä jätteille tapahtuu, saa lapsetkin ajattelemaan eri tavalla. Usein juuri asioiden konkreettisuus opettaa enemmän kuin asioiden pelkkä selittäminen. Toisaalta oppilaat lähtivät opintokäynnille ihan mielellään, eikä jälkikommentteja paljoa kuulunut. Monet oppilaista olivat myös aidosti kiinnostuneita, mitä jätteille todella tapahtuu ja monet kauhistelivat, kuinka ihmiset voivat heittää pois niin paljon käyttökelpoista tavaraa. Mielestäni opintokäynti on ihan onnistunut, jos se saa oppilaiden mieliin nousemaan pohdinnan arvoisia kysymyksiä. Mielenkiintoista olisi myös saada selville, miten tämänkaltainen opintojakso vaikuttaa eri-ikäisiin oppilaisiin ja miten he suhtautuvat yleensä esimerkiksi jätteiden lajitteluun. Ainakin jos pienestä pitäen oppii lajittelemaan jätteitä, voisi siitä tulla helpommin tapa, kuin että jos vasta kuudennella luokalla sisäistää, mitä lajittelu ylipäätänsä on.

Hyödyllisiä vinkkejä jokaiselle luokalle:

-keräyspaperit ja –pahvit viedään keräykseen

-yksikin käsipaperi kuivaa kyllä kädet

-maitopurkit pestään ja viedään keräykseen

-askartelussa materiaalia käytetään säästeliäästi, värikynät käytetään loppuun

-käytetään uusiopaperia

-sammutetaan luokasta valot, jos luokka on tyhjä

-säästetään vettä, vesihanaa ei pidetä turhaan auki

-lyhyt tehokas tuuletus

-luovutaan kertakäyttöastioista

Hyödyllisiä linkkejä aiheesta:

Eko-Elmeri oppii viisasta kuluttamista:

http://vyh.fi/palvelut/julkaisu/elektro/ppo/elmeri/luku2.pdf

Eko-ostajan opas:

http://www.kuluttajavirasto.fi/user/loadFile.asp?id=4205#

Luontokoulut:

http://www.sykse.net/luontokoulu/luontok\_yht.htm

Koulujen ja päiväkotien kansainvälinen ympäristökasvatusohjelma:

http://www.sykse.net/vihrealippu/

Lasten ja nuorten luonnonharrastus- ja ympäristönsuojelujärjestö:

http://www.luontoliitto.fi/

Sipi Sammakon siivouskoulu:

http://siivoussektori.fi/pdf/koulu.pdf

Yhdysryhmän opintokäynti kehitysvammaisten päivätoimintakeskukseen

1. Johdanto

Valitsin elämänkatsomustiedon 3.-6. luokkien käyntikohteiksi koulun omalla paikkakunnalla sijaitsevan kehitysvammaisten päivätoimintakeskuksen. Keskuksessa käy päivittäin 6-9 nuorehkoa kehitysvammaista töissä ja sosiaalisia suhteita ylläpitämässä. Ohjaajia keskuksessa on kaksi. Vierailu on mahdollisuus suorittaa viikkotuntien puitteissa, jolloin vierailuun käytetään kaksoistunti. Niille oppilaille, joilla on käytössä vain yksi viikkotunti järjestetään yksi oppitunti myöhemmin vapaaksi. Kaksoistunti on helppo järjestää, sillä elämänkatsomustiedon tunnit ovat muutoinkin päivän viimeisinä. Opintokäynnin keskeisenä tarkoituksena on lisätä oppilaiden valmiuksia erilaisten ihmisten kohtaamiseen.

2. Opiskeltava aihekokonaisuus ja sen tavoitteet

Opintokäynti liittyy aihekokonaisuuteen ihmissuhteet ja moraalinen kasvu eli ihmisenä kasvamiseen. Tavoitteena on lisätä oppilaan tietoisuutta ihmisyyden, yksilöllisyyden ja yhteisöllisyyden merkityksestä. Teemaan liittyen kokonaistavoitteena on lisätä oppilaan ymmärrystä niin omasta kuin muidenkin ihmisten ainutkertaisuudesta.

Kurssin keskeisinä sisältöinä on erilaisten tunteiden tunnistaminen ja käsittely sekä oikeudenmukaisuuden ja tasa-arvon merkityksen syvällisempi hahmottaminen. Kurssin aikana harjoitellaan toisten ihmisten huomioon ottamista ja yhteisöllistä toimintaa.

3. Opetusjakson sisältö

Opintojaksossa ihmisenä kasvaminen on käsitelty seuraavia teemoja

- Minä muiden ihmisten joukossa

- Ystävyys

- Hyvä elämä

- Erilaisia elämäntapoja

- Erilaisuus on rikkautta

- Toisen ihmisen asemaan asettuminen

4. Opintokokonaisuuden rakenne

Opintokokonaisuus rakentuu ennen vierailua pidettävästä teematunnista erilaisuus on rikkautta, jolloin käsitellään ihmiskunnan monimuotoisuutta ja niitä värikkäitä piirteitä, mitä monimuotoisuus tuo mukanaan. Käsiteltävänä on myös kehitysvammaisuus, sen syyt ja seuraukset avoimesti esitellen. Näin pyritään hälventämään sitä mystiikkaa ja epäluuloisuutta mitä asioista tietämättömyys usein tuo tullessaan. Lisäksi opettaja kertoo

tulevan opintokäynnin kohteesta niin, että oppilaat tietävät millaiseen paikkaan seuraavan viikon opintokäynti tullaan tekemään. Lisäksi käydään läpi mitä vierailukäynnillä on tarkoitus tehdä.

5. Opintokäynnin toteutus

Opintokäynti on luonteeltaan toiminnallinen. Henkilökunnan kanssa on etukäteen suunniteltu, että pienemmät oppilaat saavat osallistua koristeellisten helmitöiden tekoon ja harjoitella poppanan kudontaa yhdessä päivätoimintakeskuksen kävijöiden kanssa toisen keskuksen ohjaajan ja kouluavustajan seurassa.

Toisessa toimintapisteessä 5. ja 6. luokkien oppilaat osallistuvat kukkaruukkujen maalaamiseen ja joulukorttien tekoon yhdessä päivätoimintakeskuksen asiakkaiden, toisen ohjaajan ja opettajan kanssa. Toimintatuokioiden päätteeksi tutustutaan keskuksen yhteydessä sijaitsevaan pieneen käsityömyymälään, jossa myydään päiväkeskuksen asiakkaiden tekemiä käsitöitä. Vierailun lopuksi juodaan yhteiset pikkujoulukahvit ja -mehut.

Vierailun tavoitteena on käytännön yhteistyön ja tutustumisen kautta antaa oppilaille mahdollisuus tottua ja tutustua kehitysvammaisiin ihmisiin. Yhteisen toiminnan kautta voidaan havaita, että kaikki olemme samanlaisia ihmisiä erilaisuudestamme ja ominaispiirteistä huolimatta. Lisäksi pyrkimyksenä on hahmottaa oman minän ja muiden ainutlaatuisuus ihmisinä.

Vierailua seuraavalla viikolla keskustellaan opetuskäynnin annista ja niistä tunteista, joita vierailu oppilaissa herätti. Lopputunnista laaditaan suuri yhteinen kiitoskortti päivätoimintakeskuksen väelle, jossa oppilaat saavat esittää kiitoksensa ja terveisensä uusille tuttavilleen.

6. Opintokokonaisuuden toteutuksen mahdollisia ongelmia ja onnistumisia

Suunnitelmassa oli tarkoitus huomioida oppilaiden rohkaisu toimintaan varaamalla molempiin toimintaryhmiin tuttu aikuinen. Näin on tarkoitus tuoda uuteen tilanteeseen myös tuttu elementti. Tästä huolimatta ajattelen, että on mahdollista, että aroilla oppilailla voi olla kynnys osallistua aktiivisesti toimintaan. Todellisuudessa olen törmännyt tilanteisiin, että oppilaat asennoituvat kielteisesti kehitysvammaisiin ja käyttävät

esimerkiksi asiattomia nimityksiä heistä jopa asianomaisten kuullessa. Myös tämän vuoksi on tärkeää, että paikalla on tuttu aikuinen tilannetta tarkkailemassa.

Juuri omien kokemusteni kautta, joita olen 2. Ja 3. Luokkien oppilaiden kanssa kokenut pidän tärkeänä, että koulu pyrkii rikkomaan erilaisuudeksi luokiteltujen asioiden raja-aitoja. Onnistuessaan projekti voisi olla oikeasti avartava ja ennakkoluuloja poistava. Tällöin tuloksena voisi olla kauaskantoiset seuraukset oppilaiden suhtautumisessa erilaisiin ihmisiin ja ryhmittymiin, joita he elämänsä varrella kohtaavat.

PAKOLAISAPU

Minun virtuaalinen netti opintokäynti on Suomen Pakolaisavussa.Se sijaitsee Helsingissä Ludviginkadulla 3-5 B, 42.Tutustuin internetissä tähän kohteeseen moneen päivän aikana ja sain erittäin hyödyllisiä tietoja, jotka pystyn käyttämään luokassani oppilaitteni kanssa.

Suomen Pakolaisapu on perustettu 1965.Se on kansalaisjärjestö, joka kerää varoja kehitysmaissa ja kriisialueilla oleville pakolaisille sekä tiedottaa suomalaisille pakolaisuudesta.

Ennen keräysvarat kanavoitiin YK:n pakolaisjärjestöjen UNHCR:n kautta maailman pakolaisleireille, nykyään Suomen Pakolaisavulla on omia avustushankeita Afrikassa ( Malawissa, Ugandassa, Liberiassa) ja myös Euroopassa (Kosovossa, Bosnia-Herzegovinassa).

Tärkeänä tehtävänä pidetään Suomen Pakolaisavun kehittyminen pakolaisten omaisuuden tukemisessä.Järjestö toimii yhteistyössä erilaisten kansainvälisten järjestöjen, kuten YK: n pakolaisjärjestö UNHCR:n ja myös pohjoismaisten pakolaisjärjestöjen kanssa.Suomessa yhteistyökumppanit ovat viranomaisten lisäksi ,Pakolaisneuvonta ry, Unicef, Unifem ja YK-liitto.Täällä hetkellä Suomen Pakolaisavulla on 25 jäsenjärjestöä ja n.500 henkilöstöjäsentä.

UNHCR (United Nations High Commission for Refugees) perustettiin 1951.Nykyisin järjestö kutsutaan lyhyesti YK:n pakolaisjärjestö.YK: n tehtäväksi säädettiin sen perustamisen yhteydessä kansainvälisen suojelun tarjoaminen pakoon joutuneille sekä kestävien ratkaisujen etsiminen pakolaisongelmaan.Pakolaisuuden haasteet ovat suurempia kuin koskaan, pakolaisia on enemmän ja kriisialueet ovat vaikeampia.

Vuoden 1973 jälkeen Suomeen on vastaanotettu yli 22 000 pakolaista.Osa heistä on kiintiöpakolaisia, osa myönteisen oleskeluluvan saaneita turvapaikanhakijoita, osa perheenyhdistämisen kautta Suomeen saapuneita ja osa henkilöitä, joita ei ole voitu palauttaa kotimaahan olosuhteiden takia.

Eniten pakolaisia on vastaanotettu Somaliasta, entisestä Jugoslaviasta ja Asiasta.Suomen lainsäädännössä pakolaiseksi määritellään ensisijaisesti A3-statusryhmään kuuluvat henkilöt.He ovat saaneet joko turvapaikan, oleskeluluvan suojelun tarpeesta tai humanitaarisista syistä.Voi olla, että he ovat tulleet Suomeen kiintiöpakolaisina tai edellisten perheenjäseninä perheenyhdistämisen kautta.Myös statusta A4 saaneet ovat saaneet jäädä Suomeen, sillä oleskeluluvan epääminen olisi kohtuutonta.

Pakolaisten kotoutuminen Suomessa alkaa kuntaan sijoituksesta.Pakolainen voi esittää toiveitaan kuntapaikan suhteen.Kunnalla on velvollisuus järjestää hänelle asunto, joka pakolainen maksaa itse, kunta voi kuitenkin avustaa esim. huonekalujen hankimisessa.Pakolaisella on oikeus tulkkipalveluun.Muuten hän on samassa asemassa kuin suomalainen.

Ajattelin, että voisimme käydä minun luokkani kanssa ( kuviteltu tilanne) Suomen Pakolaisavussa, jossa minä opettajana olen etukäteen käynyt ja tutustunut paikkaan. Tämä voisi liittyä esim.kulttuuri-identiteetti ja kansainvälisyys ainekokonaisuuteen, missä päämääränä on että opintokokonaisuus auttaa oppilasta ymmärtämään suomalaisen ja muiden maiden kulttuuri-identiteetin olemusta, auttaa kehittämään valmiuksiaan kulttuurien väliseen vuorovaikutukseen ja kansainvälisyyteen.

Olen keskustellut joidenkin työntekijöiden kanssa ja saanut paljon informaatiota heiltä, myös ilmaismateriaalia,tietopakettejä, jotka tuon kouluuni ja luokkaani luettavaksi.Tilaan kouluun ilmaislehden ”Pakolainen” ja oppilaani vanhempien suostumuksella voivat tehdä saman.

Koulukäynnin jälkeen Elämänkatsomustiedon tunnilla puhumme oppilaitteni kanssa järjestöstä, mitä saimme tiettää siitä, mitä oli mielenkiintoista ja yllättävä jne.Tärkein kysymys on se, mitä minä opettajana esitän heille eli: ”Millä tavalla me tavalliset ihmiset voimme auuttaa pakolaisia?” Mitä voimme tehdä on se, että koko koulu tai meidän luokka voi lahjoittaa tietty summa pakolaisten hyväksi.Sovimme summasta, keräämme rahat ja lahjoitamme niitä Suomen Pakolaisjärjestön lahjoitustilille.

Tässä tilanteessa minun pitäisi varautua siihen, ettei kaikki vanhemmat suostuisi tähän lahjoitukseen erilaisista syistä.(Opettajana minun pitäisi myös ymmärtää ja kunnioittaa jokaisen lapsen vanhempien päätöstä, vaikka se olisi kielteinen).

Voimme tutustua oppilaitteni kanssa erilaiseen kirjallisuuteen, joka käsittelee muita kulttuuria ja uskontoja.Hyviä sellaisia ovat esim.”Kaiken maailman evakkoja”, jossa on enemmän kuvia ja vähän teksti ja eri ikäiset oppilaat pystyvät ymmärtämään mistä on kyse, isommat voisivat lukea vaikeimpiakin tekstejä.Toinen sopiva kirjä olisi esim.”Ovi parempaan maailmaan”, jossa kerrotaan eri maailman uskonnoista yksinkertaisesti ja ytimekästi.

Suomen Pakolaisavun kautta voimme tilata luokkaan materiaalia kuten VHS kaseteja, diafilmejä.Hyviä ja sopivia minun oppilaille olisivat mm.”Lupaus lapselle” , joka kertoo miten UNHCR huolehtii pakolaislapsista.Filmi on vain 9 min. pitkää ja sen katsottuamme voimme jutella aiheesta.Järjestöltä saisimme myös ”Pakolaisuus lapsen silmin”-piirustusnäyttely, jossa on suomalaisten lasten piirustuksia pakolaisista.

Uskon, että oppilaat käymällä Suomen Pakolaiavun järjestössä , tutustumalla erilaisiin materiaaleihin ja kirjoihin, myös keskustelemalla monikulttuurisuusdesta ja pakolaisuusdesta pystyvät tutustumaan eri elämänkatsomuksiin. Samalla he saavat valmiuksia toimia monikulttuurisessa yhteisössä, ymmärtävät kuinka arvokas jokainen ihmishenki on ja myös oppivat arvostamaan tapakulttuurien merkitystä.